नई दिल्ली| डीआरडीओ के एक कार्यक्रम में रक्षा मंत्री मनोहर पर्रिकर के एक बयान ने सबको चौंका दिया है| पर्रिकर ने कहा है कि पाकिस्तान ने अफगानिस्तान से लगी सीमा पर जिन हथियारों का प्रयोग किया है वो केमिकल हथियार हो सकते हैं| उन्होंने कहा कि मैंने अफगानिस्तान और उत्तरी हिस्सों से आई कई तस्वीरों में लोगों के शरीर पर चकत्ते पड़े देखा है| तस्वीरों को देखकर लगता है कि उनपर केमिकल हथियार का प्रयोग किया गया है| हालांकि पर्रिकर ने यह भी स्पष्ट कर दिया कि भारत किसी भी न्यूक्लियर, केमिकल या बायलॉजिकल हमले से निपटने के लिए पूति तरह तैयार है|